
LIETUVOS RESPUBLIKOS 
ADMINISTRACINIŲ NUSIŽENGIMŲ KODEKSO 585 STRAIPSNIO PAKEITIMO ĮSTATYMO PROJEKTAS


2021 m.                   d. Nr. 
Vilnius


1 straipsnis. 585 straipsnio pakeitimas
Pakeisti 585 straipsnio 3 dalį ir ją išdėstyti taip: 
„3. Advokato arba advokato padėjėjo įgaliojimai patvirtinami advokato arba advokato padėjėjo orderiu arba su klientu pasirašyta teisinių paslaugų sutartimi ar sutarties išrašu. Tuo atveju, kai yra teikiama valstybės garantuojama teisinė pagalba, advokato įgaliojimai patvirtinami Valstybės garantuojamos teisinės pagalbos įstatyme nurodytais dokumentais. Kito įgalioto atstovo įgaliojimai patvirtinami notaro patvirtintu įgaliojimu arba pavedimo sutartimi. Įgalioto atstovo įgaliojimai gali būti patvirtinti administracinėn atsakomybėn traukiamo asmens ar nukentėjusiojo pareiškimu bylos nagrinėjimo teismo posėdyje metu pateikus aukštąjį teisinį universitetinį arba jam prilyginamą išsilavinimą patvirtinantį dokumentą ir šio straipsnio 1 dalyje nurodytą ryšį patvirtinantį dokumentą.”



Skelbiu šį Lietuvos Respublikos Seimo priimtą įstatymą.

